Den easchtn Fiesta hats entweder mit drei Türn oda ois kloanan Lieferwogn zum kaffa gem. Und ganz anders ois heut war des Auto ziemlich eckad. Da kleanste Motor hat grad moi a Maß Hubraum ghabt, der größte immerhin 1,6 Liter. De Motorn warn OHVs mit a seitlichn Nockenwelln und a Steiakettn. Da Kloalieferwogn hot nur zwoa Sitz ghabt, de hintern Scheibn warn mit Blecha zuagschwoaßt. Dafia hot ma hintn vui eilodn kenna. Wenn ma bei so am kloanan Auto von vui redn kann.